අමු ඉඟුරු සහ අමු කහ වගාකිරීමට කුරුණෑගල ගොවීහු පෙළ ඹී සිටිති.විශාල පොල් ඉඩම්වල සහ ග්‍රාමීය පෙදෙස්වල කුඩා ගෙවතුවල යටි වගාවක් ලෙස ඔව්හු ඉඟුරු සහ අමු කහ වගා කරති.ජලය මද වශයෙන් පවතින ඉඩම්වල මේ වගාවන් සාර්ථකව කළ හැකි ය.මේ දිනවල අමු ඉඟුරු සහ කහවලට විවෘත වෙළෙඳ පොළෙහි හොඳ ඉල්ලුමක් ද පවතී.වගාකරුවන්ට හොඳ ආදායමක් ලබාගැනීමට හැකිවීමත්, පොල් ඉඩම් සරු වී පොල් ඵලදාව ඉහළ යෑමත් මෙහි වගාවන් නිසා සිදුවෙන බව ගොවීහු පෙන්වා දෙති.එසේම වියදමද ඉතා අඩු ය.